195 Lauare

Duplex sit lotio in homine corporis et anime. Sed locio corporis nichil confert ad mundiciam anime, sicut nec pulcritudo corporis auget pulcritudenem anime, Matt. 15[:2]: *Discipuli tui non lavant manus cum manducant*. Sed hodie multi plus curant de locione corporis quam anime. Verumtamen illa consuetudo qui fuit apud antiquos de lauandis pedibus antequam comederent, sicut patet in Abraham, Gen. 18[:4]: Lavantur *pedes* vestri, *et requiescite*. Et in Lot, Gen. 19[:2]. Significatiua fuit quod nullus in vita /f. 58rb/ ista digne potest venire ad mensam Dei nec ad requiem consiencie nec ad fruitionem glorie nisi pedes affeccionum fuit loti. Vnde Christus in die cene prius lauit pedes disciplorum et post cibauit eos, Joan. 13[:5]. Philosophus[[1]](#endnote-1) dicit quod camelus habet pedes multum carnosos, ideo eget frequenti locione ne pedes putrescant. Sic quia affecciones nostre sunt multum carnales indigenius lauari confessione, Gen. 24[:29-32] Laban dedit seruo Abrahe aquam ad lauandum pedes camelorum. Ita Deus pater dat nobis aquam deuocionis.

Igitur secundum illud Ysai. 1[:16]: *Lavamini, mundi estote; auferte malum cogitationum vestrarum*. Et Jer. 4[:14]: *Lava a malitia cor tuum, Jerusalem, ut salva fias*. Et ut haberemus in quo lauaremur, ordinauit Dominus pro nobis lauacrum baptismi et fluxui sanguinis sui, Eph. 5[:2]: *Christus tradidit semetipsum pro nobis*, [Eph. 5:26]: *ut sanctificaret* ecclesiam, *mundans* eam *lavacro aquæ in verbo vitæ*. Et Apo. 1[:5]: Lavit nos in sanguine suo, *a peccatis*. Propter quod dicitur Apo. 7[:14] de salauatis *et laverunt stolas suas, et dealbaverunt eas in sanguine Agni*. Et Ezech. 40[:38]: *Lavabant holocaustum in* ostio portarum. Ostium est Christus, Joan. 10[:7]. Lapis qui per tactum immundicie perdit virtutem suam et iterum per locionem recuperat sicut patet de onichino. Quanto mittat oculum sic anima polluta debet lauari aqua penitencie et per memoriam passionis Christi recuperabit virtutem amissam.

Item, Moyses fecit lauatorium in atrio tabernaculi de speculo mulierum in quo sacerdotes iugiter dientes ad pagenda misteria deberent lauari secundum Magister in *Historia*,[[2]](#endnote-2) super Exod. 38[:8]. Atrium est presens ecclesia in qua debemus aspicere maculas nostras in speculo scripture et lauare eas in lauacro penitencie. Vnde et Elyseus dixit Naaman leproso quod septies lauaret se in Jordane, 4 Reg 5[:10]. In quo figuratur quod inquinato peccato septempliciter se debet lauare contra 7 mortalia peccata, Leu. 13[:15] aspergens eum qui immundus est septies et hoc in Jordane, id est, in uidendo Jesus quo venit ad Johannem ut baptizaretur, Luc. 3[:16].

¶ Item, nota quod quicquid debuit offerri Deo debebat prius lauari sic requiritur in nobis et potissime in prelatis et in clericis qui habuerunt ingredi templum et ministare. Debent se considerare et lauare in lauacro quod est factum de speculis mulierum sicut supra dicitur. Speculum ostendit maculam in facie que potissime abstergenda est, Matt. 6[:17]: *Faciem tuam lava* cuius racio duplex est. Quia macula in facie turpior est quam alibi nec facile poterit abscondi. <Item quia macula in facie turpior est quam alibi nec facile poterit abscondi>

¶ Item, quia macula in facie periculosior est quam iudicii phisonomie quod maxime sumitur ex facie. Sic quia princeps in ecclesia uel in seculo est potencior, pars in corpore secundum ipsum sumitur iudicium totius. Ideo necessitas est quod ipse sit lotus et mundus secundum illud poeticum,[[3]](#endnote-3) Regis ad exemplum totus componitur orbis. Vnde legitur [Gen.] 43[:31] quod Joseph antequam voluit ostendere fratribus suis *lota facie egressus*, est ad eos. Et debet mundacio acquisita per locionem esse perseuerans, Can. 5[:3]: *Lavi pedes meos: quomodo inquinabo* eos? Et Eccli. 34[:30]: *Qui baptizatur a mortuo, et iterum tangit* mortuum *quid* prodest *lavatio* eius? Quasi dicens, nichil set heu quia hodie multi pocius currunt ad fetorem peccatorum quam ad virtutem sacrorum sicut sus pocius currit ad lutum quam ad flores, 2 Pet. 2[:22]: *Canis reversus ad vomitum: et, Sus lota in volutabro luti*.

Item, nota quod locio debet auferre feditatem, Ysai. 1[:16]: *Lavamini, mundi estote.* Exemplum de cuema que quociens lauit se saluata est.

Item, solet afferre formositatem sic lauatur tela linea ut dealbertur, Psal. [25:6]: *Lavabo inter innocentes manus meas*. In Ruth 3[:3]: Lavare et ungere, et induere [cultioribus vestimentis]. Et Judith 10[:3]: *Lavit* se, *et unxit* et facta pulchra.

¶ Item, solet fermare humilitatgem, Joan 13[:14]: *Si ego lavi pedes vestros, Dominus et Magister*, etc. Exeumplum in Abigail, 1 Reg. 25[:41]: *Famula tua sit in ancillam, ut* /f. 58va/ *lavet pedes servorum* tui.

Item, exemplum in Petro cui dixit Christus Joan. 13[:8-9]: *Si non lavero te, non habebis partem mecum*. Et respondit *Petrus,* *Non tantum pedes*, id est, affectionis, *sed et manus*, operacionis, *et caput*, intencionis. Ut sit munda <sit> affectio, meritoria operatio, recta intentio. Iudic. 19[:21]: *Postquam laverunt pedes suos, recepit eos in convivium*.

1. Aristotle, *History of Animals,* 2.1 499a29-30 (Barnes 1:794): The foot is fleshy underneath, like that of the bear, so that, when the animal goes to war, they protects its feet, when they get sore, with sandals. [↑](#endnote-ref-1)
2. Peter Comestor, *Historia scholastica* Exodus 70 (PL 198:1188-1189): «Locutus est iterum Dominus ad Moysen: Facies et labium aeneum cum basi sua (Exod. X),» vas scilicet lavatorium, quod etiam luter dicitur, quod erat inter tabernaculum, et altare holocaustorum, in quo missa aqua, lavabant sacerdotes manus suas et pedes, vestes sanctas accepturi, ut sacrificarent, similiter ingressu tabernaculum, et egressuri, quod dicitur factum de speculis mulierum [Col.1189A] excubantium ad ingressum tabernaculi. Forte de sedibus speculorum aeneis factum fuit. Vel potius eo facto in circuitu labii supremi circumposita fuerunt specula, in quibus sacerdos videre posset, si uspiam, vel in facie, vel in veste, maculam haberet abluendam. [↑](#endnote-ref-2)
3. Cf. Claudian, *Panegyric on the Fourth Consulship of the Emperor Honorius (A.D. 398)* 299-300 (LCL 135:308-309): componitur orbis / regis ad exemplum,

   The world shapes itself after its ruler’s pattern [↑](#endnote-ref-3)